Referat fra møte i instituttstyret
Torsdag 30. mai 2002
Til stede: Oddvar Søråsen, Ole Hanseth, Knut Mørken, Thomas Plagemann, Arne Maus, Sverre Holm, Ragnhild Runde, Niklas Saers, Håkon Clausen (kom under sak 7), Terje Knudsen.
Forfall: Line Altern Halvorsen Valbø
Fra administrasjonen møtte: Anne Cathrine Modahl (gikk etter sak 2), Tone Skramstad
Sak 1. Referatsaker
•	Bestyrer har oppnevnt Terje Knudsen som Ifis representant i arbeidet med Ifi II i den tiden Tor Sverre Lande har forskningstermin (H-02og V-03)
•	Tom Lyche har fått tildelt John Gregory Memorial Award for 2002 for "outstanding contributions to geometric modelling". Tildelingen kunngjøres under instituttets “Pages of Tribute”.
•	Samarbeidsmiljøet SDS/KOMSYS (Thomas Plagemann, Carsten Griwodz, Vera Goebel og Pål Halvorsen) har fått tildelt $ 70 000 fra INTEL til oppbygging av undervisningsaktivitet. Det skal bl.a. brukes til å bygge opp en kurslab for INF-SERV som blir undervist av Halvorsen og Griwodz H-02)
•	Studieleder Tone Skramstad er innvilget permisjon uten lønn fra sin stilling i tiden 26. juni 2002 til 31. desember 2003 for å tiltre stilling som informasjonsansvarlig for kvalitetsreformen ved fakultetssekretariatet på mat.nat. Studiekonsulent Tom David Atkinsson vil vikariere som studieleder her i den tiden Skramstad har permisjon.
•	Bestyrer har på fullmakt bevilget følgende:
o	Inntil kr 5000 i reisestøtte til Tor Sverre Lande for at han skal kunne komme hit fra sin forskningstermin i forbindelse med 2 disputaser hvor han har vært veileder.
o	Inntil kr 30 000 til lønn for programmering i forbindelse med første gangs undervisning i MoD 219, Metoder i grafisk databehandling og diskret geometri.
•	Knut Mørken vil undervise i MAT100B til høsten. Ifi får full kompensasjon for lønnen hans i den tiden han arbeider for Matematisk institutt.
Vedtak: De refererte saker tas til etterretning

Sak 2. Rapport om budsjettsituasjonen etter første tertial
Vedtak: Styret konstaterer at forbruket ikke avviker foruroligende fra budsjettet, og tar orienteringen til etterretning.

Sak 3. Innstilling til førsteamanuensis-stilling ved PMA-gruppen
Vedtak: Styret slutter seg til vurderingen fra den vitenskapelige bedømmelseskomiteen, og anmoder fakultetet om å tilsette Uwe Glässer i stillingen. Dersom han sier nei, bes saken sendt tilbake til instituttet.

Sak 4. Innstilling til førsteamanuensis-stilling ved KOMSYS-gruppen
Vedtak: Styret slutter seg til vurderingen fra den vitenskapelige bedømmelseskomiteen, og anmoder fakultetet om å tilsette Carsten Griwodz i stillingen. Dersom han takker nei, bes tilbudet gå  til Tor Skeie. 

Sak 5. Betenkning til førsteamanuensis-stilling ved KOMSYS-gruppen
Vedtak: Styret slutter seg til forslaget til betenkning.

Sak 6. Forlengelse av førsteamanuensis II-stilling ved SiV-gruppen for 3 nye år - Knut Andreas Lie
Vedtak: Styret slutter seg til søknaden, og anmoder fakultetet om å forlenge hans tilsetting som førsteamanuensis i 20% stilling for perioden 1. september 2002 til 31.august 2005.

Sak 7. Kunngjøring av ledig universitetsfinansiert 4-årig stipendiatstilling
Vedtak: Instituttet ber om at en stilling som stipendiat (universitetsfinansiert med 25% undervisningsplikt) kunngjøres med den foreslåtte teksten. Stillingen lyses ledig for mulige søkere innen hele spekteret av forskningsområder ved instituttet.

Sak 8. Søknad om midler til programmering av nytt opplegg for kurskritikk
Vedtak: Styret stiller inntil kr 40 000  til disposisjon for at prosjektet kan gjennomføres i sommer. I prosjektgruppen som opprettes, deltar også representant(er) fra driftsseksjonen. Prosjektet bør lages så fleksibelt at det på sikt kan tas i bruk av de øvrige instituttene på fakultetet, og det bør søkes delfinansiert av kvalitetsreformmidler.

Sak 9. Undervisning i begynnerkurset i informatikk, av hvem og hvor ofte
Vedtak: Instituttet stiller undervisningsressurser til disposisjon for å dekke behovet for begynnerkurset i informatikk. Administrasjonen ser i samarbeid med vitenskaplig ansatte på logistiske behov, og på hvorvidt kurset skal undervises en eller to ganger i året. I tillegg må det undersøkes hvordan de andre instituttene på fakultetet stiller seg til om kurset eventuelt skal gå også i vårsemesteret. 

Sak 10. Ifis deltagelse i det tverrfakultære programmet "Digitale medier"
Vedtak: Institutt for informatikk er positive til å bidra i programmet. Vi ser det som naturlig at det administrative ansvaret for programmet tillegges Ifi, som en forlengelse av det ansvaret instituttet har hatt for TVI. Instituttledelsen får fullmakt til å godkjenne og videreformidle forslag til programstyre for studieprogrammet. 
Sak 11. 
Ifis deltagelse i det tverrfakultære programmet  ”Kunnskapskultivering med IT” (arbeidstittel)
Vedtak: Institutt for informatikk er positive til å bidra i programmet. Vi ser det som naturlig at det administrative ansvaret for programmet tillegges Ifi, som en forlengelse av det ansvaret instituttet har hatt for TVI. Instituttledelsen får fullmakt til å godkjenne og videreformidle forslag til programstyre for studieprogrammet. 

Sak 12. Om det videre arbeidet med TVI
Vedtak: Styret slutter seg til kontaktsutvalgets anbefalinger, og tar til etterretning at det ikke vil bli foretatt opptak til TVI for 2003. Styret ser det som viktig at intensjonene om tverrfaglig undervisning i informatikk blir ivaretatt av de nye BA-programmene.

Sak 13. Om fjernundervisningen til høsten
Saken ble utsatt til neste møte. 

Sak 14. Søknad om forskningstermin fra H-03 Olaf Owe
Vedtak: Styret innvilger søknaden.

Sak 15. Søknad om forskningstermin Stein Gjessing
Vedtak: Instituttet anbefaler søknaden. Styret merker seg at det ikke søkes om støtte fra UiO, og at hans undervisning og veiledning blir sikret mens han er borte. 

Sak 16. Bevilgning til undervisning i et nytt hovedfagsemne i systemarbeid: ”INF-ETO Elektroniske tjenester i offentlig og frivillig sektor”, 2 vt. H-02
Vedtak: Styret anbefaler at emnet opprettes for høsten 2002. 

Sak 17. Søknad om forskningstermin fra H-03 Ole Hanseth
Vedtak: Styret innvilger søknaden.

Sak 18. Eventuelt. Søknad om videreføring av permisjon fra ansatte ved Simula Research Laboratory
Vedtak: Styret anbefaler at de ansatte ved Simula Research Laboratory som har permisjon fra sin hovedstilling ved Institutt for informatikk, får sin permisjon videreført fram til 1. juni 2003. 

Sak 19. Eventuelt. Søknad om støtte til utenlandsopphold fra Almira Karabeg
Vedtak: Styret noterer seg at søknaden kom innen fakultetets frist. Bestyrer får fullmakt til å vurdere komplett søknad. 

Orienteringssaker

1. Avtale med fakultetet ang. flytting av MNIT til Ifi
2. Referat fra møte i referansegruppen for PS
3. Orientering om saksgangen i planleggingen av IFI II

Institutt for informatikk, 6/4/02
Oddvar Søråsen
Tone Skramstad